CELEX: 62021CN0769
Language: el
Date: 2021-12-13 00:00:00
Title: Υπόθεση C-769/21: Αίτηση προδικαστικής αποφάσεως την οποία υπέβαλε το Administratīvā rajona tiesa (Λεττονία) στις 13 Δεκεμβρίου 2021 — AAS BTA Baltic Insurance Company κατά Iepirkumu uzraudzības birojs, Tieslietu ministrija

21.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 84/29
            
         
      Αίτηση προδικαστικής αποφάσεως την οποία υπέβαλε το Administratīvā rajona tiesa (Λεττονία) στις 13 Δεκεμβρίου 2021 — AAS BTA Baltic Insurance Company κατά Iepirkumu uzraudzības birojs, Tieslietu ministrija
      (Υπόθεση C-769/21)
      (2022/C 84/38)
      Γλώσσα διαδικασίας: η λεττονική
      
         Αιτούν δικαστήριο
      
      Administratīvā rajona tiesa
      
         Διάδικοι στην υπόθεση της κύριας δίκης
      
      
         Προσφεύγουσα: AAS BTA Baltic Insurance Company
      
         Καθών: Iepirkumu uzraudzības birojs, Tieslietu ministrija
      
         Προδικαστικό ερώτημα
      
      Συνάδει με τις αρχές που εφαρμόζονται στη σύναψη δημοσίων συμβάσεων και οι οποίες προβλέπονται στο άρθρο 18, παράγραφος 1, της οδηγίας 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις διαδικασίες σύναψης δημοσίων συμβάσεων και την κατάργηση της οδηγίας 2004/18/ΕΚ (1), και ειδικότερα με την υποχρέωση των κρατών μελών να αντιμετωπίζουν τους οικονομικούς φορείς ισότιμα και χωρίς διακρίσεις, καθώς και με την αρχή της αναλογικότητας, εθνική ρύθμιση η οποία επιβάλλει στην αναθέτουσα αρχή την υποχρέωση τερματισμού της διαδικασίας του διαγωνισμού όταν διαπιστώνεται ότι ο αρχικώς επιλεγείς προσφέρων, ο οποίος αρνήθηκε να συνάψει τη δημόσια σύμβαση με την αναθέτουσα αρχή, πρέπει να θεωρηθεί ότι αποτελεί ενιαίο οικονομικό φορέα με τον επόμενο προσφέροντα, ο οποίος υπέβαλε προσφορά που ανταποκρίνεται στις ανάγκες και στις απαιτήσεις της αναθέτουσας αρχής;
      
         (1)  EE 2014, L 94, σ. 65.